МОДЕЛ

**Опис послова лица[[1]](#footnote-1) задуженог за родну равноправност у општинској/градској управи**

Лице задужено за родну равноправност:

* прати спровођење политика и мера из делокруга Општинске/Градске управе (у даљем тексту: Управа) у циљу остваривања и унапређивања родне равноправности,
* евидентира на годишњем нивоу податке о полној структури запослених и радно ангажованих лица у Управи који су прописани законом којим се уређује родна равноправност и подзаконским актима донетим на основу тог закона,
* прати стање о полној структури запослених и радно ангажованих лица у Управи и саставља извештаје о утврђеном стању у погледу достигнутог нивоа остваривања родне равноправности у областима из делокруга Управе,
* доставља извештаје о утврђеном стању и достигнутом нивоу остваривања родне равноправности начелнику Управе, које Управа, након доношења, доставља министарству надлежном за област људских права (у даљем тексту: Министарство),
* припрема годишњи извештај о активностима на реализацији Акционог плана за родну равноправност у општини/граду у областима из делокруга Управе и доставља извештај начелнику Управе најкасније до краја календарске године,
* учествује у активностима везаним за примену, праћење и извештавање о примени Националне стратегије за родну равноправност и Акционог плана за њено спровођење,
* учествује у активностима везаним за примену, праћење и извештавање о примени Националне стратегије за спречавање и борбу против родно заснованог насиља према женама и насиља у породици и Акционог плана за њено спровођење,
* предлаже одређивање посебних мера у Управи у циљу остваривања и унапређивања родне равноправности,
* прати и прикупља податке, припрема анализе и друге материјале потребне за рад Савета за родну равноправност и пружа стручну и административно-техничку помоћ и подршку Савету за родну равноправност и Комисији за родну равноправност,
* учествује у раду Савета за родну равноправност без права одлучивања,
* координира активности у вези са доношењем, спровођењем и извештавањем о спровођењу плана управљања ризицима од повреде принципа родне равноправности,
* сарађује са лицима задуженим за родну равноправност у општини/граду као и лицима задуженим за родну равноправност у органима републике и аутономне покрајине у циљу остваривања и унапређивања родне равноправности,
* обавља и друге послове везане за вођење политике једнаких могућности и остваривање и унапређивање родне равноправности у складу са законом и актом о одређивању лица задуженог за родну равноправност.

**Напомена:** Лица задужена за родну равноправност морају бити обучена за обављање ових послова, што се такође мора унети у акт о унутрашњем уређењу и систематизацији радних места у Управи.

1. Према одредби члана 64. Закона о родној равноправности, органи јавне власти који имају више од 50 запослених и радно ангажованих лица, дужни су да из реда својих запослених одреде лице задужено за родну равноправност у складу са својим актом о унутрашњем уређењу и систематизацији радних места (став 1.), а према ставу 2. овог члана то лице је руководилац организационе јединице надлежне за послове који се однесе на вођење евиденције у области рада. [↑](#footnote-ref-1)